Public procurement notice: Voluntary Ex Ante Transparency Notice
Published: 2022-08-24
Buyer: Kaakkois-Suomen Tieto Oy (Kymijoen ICT)
Country: FI
Contract type: Services
Procedure: Contract award without prior publication
CPV classification: 64213000 | 72000000 | 72400000 | 72422000 | 72600000
Estimated value: 350000 EUR

Technical requirements: Kaakkois-Suomen Tieto Oy (myöhemmin "Kymijoen ICT") ilmoittaa avoimuusperiaatteen mukaisesti suorahankinnasta tällä EU-suorahankintailmoituksella.
Kymijoen ICT on selvittänyt ennakkoon kattavasti laitetilapalveluiden teknisten vaatimusten ja hankinnan kustannusten vaikutuksia (markkinakartoitus) todeten, että toteuttamalla hankinnan kilpailutus avoimella tai rajoitetulla menettelyllä ei ole saavutettavissa suorahankinnasta poikkeavia etuja tai hyötyjä.
Kymijoen ICT toteaa, että suorahankinta perustuu lakiin "Laki julkisista hankinnoista ja käyttöoikeussopimuksista 1397/2016" ja lain lukuun 5 ja sen 40 § kohtaan 2:
"Hankintayksikkö voi valita suorahankinnan, jos teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta".
Nykyisen toimittajan laitetilapalvelun vaihtaminen toisen tarjoajan ratkaisuun johtaisi merkittäviin kustannuksiin ja palvelukatkoksiin. Mahdollinen migraatio- ja siirtotyö yhdessä infran rakennustöiden kanssa kestäisi useita kuukausia.
Lisäksi laitetilapalvelun kilpailutusta ei voida toteuttaa syrjimättömästi ja tasapuolisesti. Mikäli hankintayksikkö laatisi tarjouspyynnön niin, että kaikki tarjoajat tarjoaisivat laitetilapalvelut "nollatilanteessa" eli mitään olemassa olevia ratkaisuja ei huomioitaisi nykyisen tarjoajan eduksi, tarkoittaisi se sitä, että nykyinen tarjoaja joutuisi hinnoittelemaan jo-rakennetut tietoliikenneyhteydet, palvelintilaratkaisut ja muut ratkaisut/toteutukset uudelleen. Tämä antaa hankintayksikölle tarjousten vertailussa väärän lopputuloksen vaikka tarjoukset olisivat näennäisesti yhteismitallisia. Todellisuudessa tällaisessa tilanteessa nykyinen tarjoaja voisi joka tapauksessa laskea muutostöiden ja tietoliikenneyhteyksien rakennuskustannukset kevennetyllä riskillä verrattuna muihin tarjoajiin.
Jos hankintayksikkö huomioisi tarjoajan nykyisen ratkaisun osana kilpailutusta ja edellyttäisi esim. kilpailevien tarjousten yhteensopivuutta olemassa olevaan ratkaisuun, olisi se merkittävä etu (kustannus, aika, resurssit) nykyiselle tarjoajalle tarjousten lopullisessa vertailussa. Vaikka muut tarjoajat asettaisivat tarjouksissaan muutos- ja migraatiotyöt, tietoliikenneyhteyksien rakennus- ja kaivuukustannukset täysin veloituksettomiksi, ei kilpailutuksella saavuteta merkittävää kustannusetua eikä oikeellista, todellista hankinnan kokonaistaloudellista edukkuutta voida varmistaa. Lisäksi hankintayksikkö voisi todeta 0-hintaisen tarjouksen tehneille, että kyseessä on alihinnoittelu. Tarjoaja ei voi mitenkään perustella laitetilapalvelun muutos- ja migraatiotyön, tietoliikenneyhteyksien ja infran rakennus- ja kaivuutöiden olevan täysin veloituksettomia.
Koska nyt hankinnan kohteena oleva laitetilapalveluiden suorahankinta perustuu Kymijoen ICT:n nykyiseen ja olemassa olevaan tietoliikennepalveluiden ratkaisuun / sopimukseen, on suorahankinnan perusteena myös se, mitä "Laki julkisista hankinnoista ja käyttöoikeussopimuksista 1397/2016" mainitsee Luvussa 5 sen 41 §:ssa.
"Hankintayksikkö voi tehdä suorahankinnan, kun alkuperäisen toimittajan kanssa tehtävä tavarahankinta on lisätilaus, jonka tarkoituksena on aikaisemman toimituksen tai laitteiston osittainen korvaaminen tai laajentaminen. Edellytyksenä on, että toimittajan vaihtaminen johtaisi teknisiltä ominaisuuksiltaan erilaisen tavaran hankkimiseen, mikä aiheuttaisi yhteensopimattomuutta tai suhteettoman suuria teknisiä vaikeuksia käytössä ja kunnossapidossa."
"Sen lisäksi, mitä 1 momentissa säädetään, hankintayksikkö voi tehdä suorahankinnan, kun kyseessä on alkuperäisen toimittajan kanssa tehtävä uusi rakennusurakkasopimus tai palveluhankinta, joka vastaa aikaisemmin tehtyä rakennusurakkaa tai palveluhankintaa."
Suorahankintaa menettelytapana tukee se, että hankinnalla täydennetään olemassa olevaa ja vaatimukset (*) täyttävää tilakapasiteettia nykyiseltä laitetilatoimittajalta. Käytännössä tarjouspyynnön vaatimuskriteerien asettaminen, pisteytys ja hintavertailu johtaisi yhden, nykyisen laitetilatoimittajan, toteuttamaan ratkaisuun. Kilpailutuksessa saavutettava kokonaistaloudellinen kustannushyöty jäisi mahdollisia laitetilatarjoajan vaihdosta muodostuvia siirtokustannuksia pienemmäksi sopimuskaudelta.
• Verkkoyhteydet ovat rakennettuna ja reittivarmennettuna laitetilatarjoajan konesaliin sekä maantieteellisesti hajautettuna nykyisen ja uuden ratkaisun välillä.
• Yhteydet ovat L1 tai WDM. Yhteyksien RTT on alle 5ms, joka perustuu nykyiseen tuotannossa olevien järjestelmien toiminnallisuuteen ja toimintavarmuuteen, tiedon eheyteen ja
• Varmuuskopiointiin suunniteltujen tilojen suojaukset tulee täyttää valtiollisen tason toimijoiden häirinnät eli suojaa EMP- ja HPM -hyökkäyksiltä
• Konesalin toimintamallien tulee tukea ympäristöystävällisiä ISO 14001 -sertifioituja prosesseja ja tulee olla auditoituna eri kansainvälisten ympäristöohjelmien toimesta (LEED ja CEEDA-kultatasot)


Winner: Telia Finland Oyj
Award value: 350000